
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1663 


ΑΠΟΦΑΣΕΙ Σ 

Αριθμ. 69856/Β7 

Αντικατάσταση της υπ’ αριθμ. Β7/255/19.7.2000 Υπ. Απ. 
(ΦΕΚ 999/τ.Β79.8.2000) που αφορά στο ΠΜΣ του Παι¬ 
δαγωγικού Τμήματος Προσχολικής Εκπαίδευσης (πρώ¬ 
ην Παιδαγωγικό Τμήμα Νηπιαγωγών) του Πανεπιστη¬ 
μίου Κρήτης - Παράταση λειτουργίας του ΠΜΣ. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 
(ΦΕΚ 159 τ.Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΕΚ 156 

τ.Α') «Εθνικό Συμβούλιο Παιδείας.και άλλες διατάξεις» 

και του άρθρου 5 παρ 12 γ του ν. 2916/2001 (ΦΕΚ 114 τ.Α') 
«Διάρθρωση της ανώτατης εκπαίδευσης και ρύθμιση 
θεμάτων του τεχνολογικού τομέα αυτής». 

2. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98Α'). 

3. Την υπ’ αριθμ. 37876/ΣΤ5 (ΦΕΚ 608 τ. Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευτικών «Καθορισμός αρ¬ 
μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Την υπ’ αριθμ. Β7/255/19.7.2000 Υπ. Απ. (ΦΕΚ 
999/τ.Β'/9.8.2000) «Αντικατάσταση της υπ’ αριθμ. 
Β7/36/17.12.1993 Υπ. Απ. Έγκρισης Προγράμματος Με¬ 
ταπτυχιακών Σπουδών του Παιδαγωγικού Τμήματος 
Νηπιαγωγών του Πανεπιστημίου Κρήτης». 

5. Το υπ’ αριθμ. 318Π.Δ.(ΦΕΚ217/τ.Α'/28.9.2001) «Μετονομα- 
σία του Παιδαγωγικού Τ μήματος Νηπιαγωγών της Σχολής 
Επιστημών της Αγωγής του Πανεπιστημίου Κρήτης». 

6. Το απόσπασμα πρακτικού της Γ.Σ.Ε.Σ. του Παιδα¬ 
γωγικού Τμήματος Προσχολικής Εκπαίδευσης του Πα¬ 
νεπιστημίου Κρήτης (συνεδρία 323/18.1.2006). 

7. Το απόσπασμα πρακτικού της Συγκλήτου του Πα¬ 
νεπιστημίου Κρήτης (συνεδρία 227/30.3.2006). 

8. α. Το γεγονός ότι το ακαδημαϊκό έτος 2005-2006 
έληξε η λειτουργία του αναφερόμενου Π.Μ.Σ. 

β. Την υπ’ αριθμ. 318/21.3.2006 έκθεση πεπραγμένων 
και σκοπιμότητας του Π.Μ.Σ., κατά τη χρονική περίοδο 
1994-2006, του Διευθυντή του Προγράμματος. 


14 Νοεμβρίου 2006 

9. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αντικαθιστούμε την υπ’ αριθμ. Β7/255/19.7.2000 Υπ. Απ. 
(ΦΕΚ 999/τ.Β'/9.8.2000) που αφορά στο ΠΜΣ του Παιδα¬ 
γωγικού Τμήματος Προσχολικής Εκπαίδευσης (πρώην 
Παιδαγωγικό Τμήμα Νηπιαγωγών) του Πανεπιστημίου 
Κρήτης, ως ακολούθως: 

Άρθρο 1 

Γ ενικές Διατάξεις 

Το Παιδαγωγικό Τμήμα Προσχολικής Εκπαίδευσης 
(Π.Τ.Π.Ε.) οργανώνει και λειτουργεί από το ακαδημαϊκό 
έτος 2006-2007 αναμορφωμένο ΠΜΣ με τίτλο «Επιστή¬ 
μες της Αγωγής» σύμφωνα με τις διατάξεις της Υπουρ¬ 
γικής Απόφασης αυτής και τις διατάξεις των άρθρων 
10 έως 12 του ν. 2083/1992. 

Άρθρο 2 

Αντικείμενο - Σκοπός 

1. Σκοπός του Π.Μ.Σ. είναι η προαγωγή Επιστημών της 
Αγωγής μέσω της βαθύτερης έρευνας σε εξειδικευμένα 
και προωθημένα γνωστικά πεδία και η ανάδειξη νέων 
ερευνητών και επιστημόνων σε ειδικότητες αυτών των 
Επιστημών. 

2. Αντικείμενο του Π.Μ.Σ. είναι τα επιμέρους ερευνητικά 
πεδία που ανήκουν στο χώρο των Επιστημών της Αγωγής, 
με εμβάθυνση στις εξής κατευθύνσεις και ειδικεύσεις: 

Α) Κατεύθυνση: Παιδαγωγική και Διδακτική στην Προ- 
σχολική Εκπαίδευση με επιμέρους ειδικεύσεις: 
α) Θεωρία και Πράξη στην Προσχολική Εκπαίδευση 
β) Γλώσσα και Γραμματισμός στην Προσχολική Εκ¬ 
παίδευση 

Β) Κατεύθυνση: Εφαρμογές της Ψυχολογίας στην Εκ¬ 
παίδευση με επιμέρους ειδικεύσεις: 
α)Εναλλακτικές Ψυχοπαιδαγωγικές Προσεγγίσεις 
β) Ψυχοπαιδαγωγικές Παρεμβάσεις για παιδιά προ¬ 
σχολικής και σχολικής ηλικίας. 

Αρθρο 3 

Μεταπτυχιακοί Τίτλοι 

Το Π.Μ.Σ. απονέμει τους εξής Μεταπτυχιακούς Τίτλους: 
1. Μεταπτυχιακό Δίπλωμα Ειδίκευσης στις Επιστήμες 
της Αγωγής στις εξής κατευθύνσεις και ειδικεύσεις: 

Α) Κατεύθυνση: Παιδαγωγική και Διδακτική στην Προ¬ 
σχολική Εκπαίδευση με επιμέρους ειδικεύσεις: 
α) Θεωρία και Πράξη στην Προσχολική Εκπαίδευση 

β) Γλώσσα και Γραμματισμός στην Προσχολική Εκ¬ 
παίδευση 

Β) Κατεύθυνση: Εφαρμογές της Ψυχολογίας στην Εκ¬ 
παίδευση με επιμέρους ειδικεύσεις: 
α) Εναλλακτικές Ψυχοπαιδαγωγικές Προσεγγίσεις 
β) Ψυχοπαιδαγωγικές Παρεμβάσεις για παιδιά προ- 
σχολικής και σχολικής ηλικίας. 

2. Διδακτορικό Δίπλωμα στις Επιστήμες της Αγωγής. 

Αρθρο 4 

Κατηγορίες Πτυχιούχων 

Στο Π.Μ.Σ. γίνονται δεκτοί πτυχιούχοι α) των Παιδαγωγι¬ 
κών Τ μημάτων, των Τ μημάτων Φιλοσοφίας, Παιδαγωγικής 
και Ψυχολογίας και Τ μημάτων Ψυχολογίας των Α.Ε.Ι. της 
ημεδαπής ή αντίστοιχων Τμημάτων ομοταγών αναγνω¬ 
ρισμένων Ιδρυμάτων της αλλοδαπής, β) άλλων Τ μημά¬ 
των Α.Ε.Ι., εφόσον έχουν παρακολουθήσει και εξετασθεί 
επιτυχώς σε δύο τουλάχιστον μαθήματα των Επιστημών 
της Αγωγής, γ) Τ μημάτων Βρεφονηπιοκομίας, Τ μημάτων 
Κοινωνικής Εργασίας και Τ μημάτων Λογοθεραπείας των 
Α.Τ.Ε.Ι. της ημεδαπής σύμφωνα με τις διατάξεις της πα¬ 
ραγράφου 12γ του άρθρου 5 του νόμου 2916/01 (Φ.Ε.Κ. 
114/11.6.2001) ή αντίστοιχων Τμημάτων της αλλοδαπής. 

Αρθρο 5 

Χρονική Διάρκεια 

Η χρονική διάρκεια για την απονομή των κατά το 
άρθρο 3 τίτλων ορίζεται για το Μεταπτυχιακό Δίπλωμα 
Ειδίκευσης σε τέσσερα (4) διδακτικά εξάμηνα με δυνα¬ 
τότητα παράτασης έως και τρία (3) ακόμα εξάμηνα. Για 
την εκπόνηση της Διδακτορικής Διατριβής η χρονική 
διάρκεια δεν μπορεί να είναι μικρότερη από τρία (3) 
έτη μετά την κτήση του Μ.Δ.Ε. 

Άρθρο 6 

Πρόγραμμα Μαθημάτων 

Τα μαθήματα και η ερευνητική απασχόληση για την 
απονομή των κατά το άρθρο 3 της παρούσας Υπουρ¬ 
γικής Απόφασης τίτλων ορίζονται ως εξής: 

1. Για την απόκτηση του Μ.Δ.Ε.: 
α) Τα μαθήματα διδάσκονται τρεις (3) ώρες εβδομαδι- 
αίως και αντιστοιχούν σε τρεις (3) διδακτικές μονάδες 
(δ.μ.) το καθένα. Τα μαθήματα ειδικότητας έχουν τη 
μορφή σεμιναρίου. Γ ια την απόκτηση Μεταπτυχιακού 
Διπλώματος Ειδίκευσης απαιτείται η συμπλήρωση τρι¬ 
άντα (30) διδακτικών μονάδων. 

β) Οι φοιτητές υποχρεούνται να παρακολουθήσουν και να 
εξετασθούν επιτυχώς σε τουλάχιστον επτά (7) συνολικά με¬ 
ταπτυχιακά μαθήματα τα οποία αντιστοιχούν σε 21 διδακτι¬ 
κές μονάδες (7x3 δ.μ. = 21 δ.μ.) και να εκπονήσουν επιτυχούς 
μεταπτυχιακή ερευνητική εργασία η οποία αντιστοιχεί σε 
εννέα (9) διδακτικές μονάδες. Τα μεταπτυχιακά μαθήματα 
διακρίνονται σε δύο κατηγορίες, τα μαθήματα κορμού και 
τα κατ’ επιλογήν υποχρεωτικά μαθήματα. Οι φοιτητές και 
των δύο κατευθύνσεων υποχρεούνται να παρακολουθήσουν 
επιτυχώς δύο (2) μαθήματα κορμού και πέντε (5) κατ’ επιλο¬ 
γήν υποχρεωτικά μαθήματα. Τουλάχιστον τα τρία (3) από 
τα πέντε (5) κατ’ επιλογήν υποχρεωτικά μαθήματα που θα 
επιλέξουν οι φοιτητές πρέπει να ανήκουν στα προσφερόμενα 
μαθήματα της ειδίκευσης που παρακολουθούν. 

γ) Μετά το τέλος του Β' εξαμήνου οι φοιτητές είναι 
υποχρεωμένοι να αναλάβουν την εκπόνηση μεταπτυ¬ 
χιακής ερευνητικής εργασίας υπό την εποπτεία ενός 
μέλους Δ.Ε.Π. του Τμήματος 


Τα μαθήματα που προσφέρονται ανά εξάμηνο σε κάθε 
κατεύθυνση και ειδίκευση είναι τα ακόλουθα: 

Α) Κατεύθυνση: «Παιδαγωγική και Διδακτική στην Προ¬ 
σχολική Εκπαίδευση»: 

Α1) Ειδίκευση: Θεωρία και Πράξη στην Προσχολική 
Εκπαίδευση». 

Α' ΕΞΑΜΗΝΟ: 

Μαθήματα κορμού: 

Μέθοδοι ΠοσοτικήςΈρευνας Προχωρημένου Επιπέδου 
(3 δ.μ.), 

Μέθοδοι Ποιοτικής'Ερευνας Προχωρημένου Επιπέδου 
(3 δ.μ.), 

Στατιστική στην Εκπαίδευση (3 δ.μ.) 

Β' ΕΞΑΜΗΝΟ: 

Μαθήματα κορμού: 

Σύγχρονα θέματα Παιδαγωγικής (3 δ.μ.), 

Σύγχρονα θέματα Ψυχολογίας του παιδιού (3 δ.μ.) 
Κατ’ επιλογήν υποχρεωτικά: 

Ιστορία προσχολικής αγωγής (3 δ.μ.), 

Αναλυτικά προγράμματα προσχολικής εκπαίδευσης 
(3 δ.μ.), 

Διαπολιτισμική προσχολική παιδαγωγική (3 δ.μ.) 

Γ' ΕΞΑΜΗΝΟ: 

Ανάληψη Διπλωματικής Εργασίας (9 δ.μ.) 

Κατ’ επιλογήν υποχρεωτικά: 

Θέατρο και εκπαίδευση (3 δ.μ.), 

Διδακτική της Ιστορίας στο Νηπιαγωγείο (3 δ.μ.), 
Θρησκευτική αγωγή στο νηπιαγωγείο (3 δ.μ.), 
Φιλοσοφία της Παιδείας (3 δ.μ.), 

Κοινωνιολογία της προσχολικής εκπαίδευσης (3 δ.μ.), 
Αισθητική αγωγή (3 δ.μ.) 

Δ' ΕΞΑΜΗΝΟ: 

Εκπόνηση διπλωματικής Εργασίας 
Κατ’ επιλογήν υποχρεωτικά: 

Μουσική αγωγή στην προσχολική εκπαίδευση (3 δ.μ.), 
Μουσειακή αγωγή στο Νηπιαγωγείο (3 δ.μ.), 
Οργάνωση και Διοίκηση ιδρυμάτων προσχολικής αγω¬ 
γής και εκπαίδευσης (3 δ.μ.), 

Αναλυτικά προγράμματα προσχολικής εκπαίδευσης (3 δ.μ), 
Σύγχρονες διδακτικές μέθοδοι προσχολικής αγωγής 
(3 δ.μ.), 

Εφαρμογές πληροφορικής στην προσχολική εκπαί¬ 
δευση (3 δ.μ.) 

Α2) Ειδίκευση: «Γλώσσα και Γραμματισμός στην Προ¬ 
σχολική Εκπαίδευση» 

Α' ΕΞΑΜΗΝΟ: 

Μαθήματα κορμού: 

Μέθοδοι ΠοσοτικήςΈρευνας Προχωρημένου Επιπέδου 
(3 δ.μ.), 

Στατιστική στην Εκπαίδευση (3 δ.μ.), 

Μέθοδοι Ποιοτικής'Ερευνας Προχωρημένου Επιπέδου 
(3 δ.μ.) 

Β' ΕΞΑΜΗΝΟ 
Μαθήματα κορμού: 

Σύγχρονα θέματα Παιδαγωγικής (3 δ.μ.), 

Σύγχρονα θέματα Ψυχοπαιδαγωγικής (3 δ.μ.) 

Κατ’ επιλογήν υποχρεωτικά: 

Γλωσσική ανάπτυξη (3 δ.μ.), 

Αξιολόγηση γλωσσικών δεξιοτήτων στην προσχολική 
ηλικία (3 δ.μ.), 

Θέματα ψυχογλωσσολογίας (3 δ.μ.) 

Γ' ΕΞΑΜΗΝΟ 

Ανάληψη διπλωματικής εργασίας (9 δ.μ.) 

Κατ’ επιλογήν υποχρεωτικά: 

Κοινωνικές συνιστώσες της γλωσσικής μάθησης (3 

δ.μ.), 

Διδακτική της γλώσσας στην προσχολική εκπαίδευση 

(3 δ.μ.), 

Αναδυόμενος γραμματισμός: Έρευνα και διδακτικές 
εφαρμογές (3 δ.μ.), 

Μεταγλωσσική ανάπτυξη και κατάκτηση του γραπτού 
λόγου (3 δ.μ.) 

Δ' ΕΞΑΜΗΝΟ: 

Εκπόνηση διπλωματικής Εργασίας 
Κατ’ επιλογήν υποχρεωτικά: 

Ψυχοκινητική ανάπτυξη και γραφή στην προσχολική 
εκπαίδευση (3 δ.μ.), 

Αισθητικές προσεγγίσεις και γλωσσική αγωγή (3 δ.μ.) 
Β) Κατεύθυνση: «Εφαρμογές της Ψυχολογίας στην 
Εκπαίδευση»: 

Β1) Ειδίκευση: «Εναλλακτικές Ψυχοπαιδαγωγικές προ¬ 
σεγγίσεις». 

Α' ΕΞΑΜΗΝΟ: 

Μαθήματα κορμού: 

Μέθοδοι Ποιοτικής'Ερευνας Προχωρημένου Επιπέδου 
(3 δ.μ.) 

Κατ’ επιλογήν υποχρεωτικά: 

Πρόσληψη και Διδακτική Λειτουργία του Θεάτρου (3 
δ.μ.). 

Επιστημολογία και Μέθοδοι'Ερευνας των εναλλακτι¬ 
κών ψυχοπαιδαγωγικών προσεγγίσεων (3 δ.μ.), 
Ψυχοπαιδαγωγικές Διαστάσεις της Τέχνης (3 δ.μ.), 
Θεωρία και Μέθοδοι Ανάπτυξης της Δημιουργικότη¬ 
τας (3 δ.μ.) 

Β' ΕΞΑΜΗΝΟ: 

Μαθήματα κορμού: 

Σύγχρονα θέματα Ψυχοπαιδαγωγικής (3 δ.μ.) 

Κατ’ επιλογήν υποχρεωτικά: 

Ιστορία των Εναλλακτικών/Ριζοσπαστικών παιδαγω¬ 
γικών ιδεών (3 δ.μ.), 

Η Ψυχοπαιδαγωγική ως Εναλλακτική Προσέγγιση στη 
Μάθηση (3 δ.μ.), 

Κριτική Θεωρία και Ψυχοπαιδαγωγική (3 δ.μ.), 
Εκπαιδευτική Πολιτική (3 δ.μ.) 

Γ' ΕΞΑΜΗΝΟ: 

Ανάληψη Διπλωματικής Εργασίας (9 δ.μ.) 

Κατ’ επιλογήν υποχρεωτικά: 

Η Ψυχοκίνηση ως Εναλλακτική Προσέγγιση στη Μά¬ 
θηση (3 δ.μ.), 

Το Παιχνίδι ως Εναλλακτικό Ψυχοπαιδαγωγικό Ερ¬ 
γαλείο (3 δ.μ.), 

Βιωματική, Ευρετική και Επικοινωνιακή Ψυχοπαιδα¬ 
γωγική (3 δ.μ.), 

Κοινωνικο-Ιστορικές, Πολιτισμικές και Οικολογικές 
Προσεγγίσεις στην Ψυχοπαιδαγωγική (3 δ.μ.) 

Δ' ΕΞΑΜΗΝΟ: 

Εκπόνηση Διπλωματικής Εργασίας 
Κατ’ επιλογήν υποχρεωτικά: 

Κοινωνικο-Ηθική και Συναισθηματική Αγωγή και Ανά¬ 
πτυξη (3 δ.μ.), 

Επικοινωνία και Σχεσιοδυναμική της Σχολικής Τάξης 
(3 δ.μ.), 


Ατομικές Διαφορές Μαθητών και Εναλλακτικές Ψυ¬ 
χοπαιδαγωγικές Προσεγγίσεις (3 δ.μ.), Αφηγηματικές 
Προσεγγίσεις στην Ψυχοπαιδαγωγική (3 δ.μ.) 

Β2) Ειδικότητα: «Ψυχοπαιδαγωγικές Παρεμβάσεις για 
παιδιά προσχολικής και σχολικής ηλι¬ 
κίας» 

Α' ΕΞΑΜΗΝΟ: 

Μαθήματα κορμού: 

Μέθοδοι Ποσοτικής'Ερευνας Προχωρημένου Επιπέδου 
(3 δ.μ.), 

Μέθοδοι Ποιοτικής'Ερευνας Προχωρημένου Επιπέδου 
(3 δ.μ.), 

Στατιστική στην Εκπαίδευση (3 δ.μ.) 

Β' ΕΞΑΜΗΝΟ: 

Μαθήματα κορμού: 

Σύγχρονα θέματα Παιδαγωγικής (3 δ.μ.), 

Σύγχρονα θέματα Ψυχοπαιδαγωγικής (3 δ.μ.) 

Κατ’ επιλογήν υποχρεωτικά: 

Συναισθηματική ανάπτυξη και αγωγή στο νηπιαγωγείο 
και στο σχολείο (3 δ.μ.), 

Εφαρμογές της Σχολικής Ψυχολογίας στο νηπιαγω¬ 
γείο και στο σχολείο (3 δ.μ.), 

Εφαρμογές της Ψυχολογίας, Συμβουλευτικής, Εξε¬ 
λικτικής Ψυχοπαθολογίας και Ειδικής Αγωγής στην 
προσχολική εκπαίδευση (3 δ.μ.), 

Σύγχρονα Παρεμβατικά Προγράμματα στο νηπιαγω¬ 
γείο και στο σχολείο (3 δ.μ.) 

Γ' ΕΞΑΜΗΝΟ: 

Ανάληψη Διπλωματικής Εργασίας (9 δ.μ.) 

Κατ’ επιλογήν υποχρεωτικά: 

Θεωρίες ανάπτυξης του παιδιού και εφαρμογές στην 
προσχολική εκπαίδευση (3 δ.μ.), Εφαρμοσμένη Ψυχο¬ 
παθολογία (3 δ.μ.), 

Συμβουλευτική στην Εκπαίδευση (3 δ.μ.), 

Έγκαιρη Ψυχοπαιδαγωγική Παρέμβαση (3 δ.μ.) 

Δ' ΕΞΑΜΗΝΟ: 

Εκπόνηση Διπλωματικής Εργασίας 
Κατ’ επιλογήν υποχρεωτικά: 

Αξιολόγηση και παρέμβαση βασισμένη στο παιχνίδι 
στην προσχολική ηλικία (3 δ.μ.), Ψυχοπαιδαγωγική 
προσχολικής ηλικίας (3 δ.μ.), 

Ειδική Ψυχοπαιδαγωγική (3 δ.μ.), 

Ψυχοπαιδαγωγική του αναδυόμενου γραμματισμού 
στην προσχολική ηλικία (3 δ.μ.) 

Με απόφαση της Γ.Σ.Ε.Σ. τα προσφερόμενα μαθήματα 
μπορεί να μετακινούνται από εξάμηνο σε εξάμηνο ανά¬ 
λογα με τις διδακτικές δυνατότητες του Τμήματος. 

2. Για την απόκτηση Διδακτορικού Διπλώματος: 

Για το Διδακτορικό Δίπλωμα απαιτείται η κατοχή του 
εν λόγω ΜΔΕ ή άλλου συναφούς αντικειμένου Τμημά¬ 
των Πανεπιστημίων της ημεδαπής ή αναγνωρισμένων 
ομοταγών ιδρυμάτων της αλλοδαπής. Η εκπόνηση της 
διδακτορικής διατριβής δεν απαιτεί την παρακολού¬ 
θηση μαθημάτων. Κατ’ εξαίρεση, αυτό μπορεί να γίνει 
με απόφαση της Γ.Σ.Ε.Σ. και για ορισμένα, κατά την 
κρίση της, μαθήματα. Η τελική αξιολόγηση και κρίση 
της διατριβής γίνεται σύμφωνα με το πρόγραμμα και 
τον κανονισμό μεταπτυχιακών σπουδών από εξεταστική 
επιτροπή κατά τις διατάξεις της παραγρ. 5β του άρθρου 
12 του ν. 2083/1992. 

Αρθρο 7 

Αριθμός Εισακτέων 

Ο αριθμός εισακτέων στο Π.Μ.Σ. ορίζεται κατ’ ανώ¬ 
τατο όριο και για τις δύο κατευθύνσεις σε είκοσι (20) 
κατ’ έτος. 

Αρθρο 8 
Προσωπικό 

Στο Π.Μ.Σ. θα απασχοληθούν κυρίως τα μέλη Δ.Ε.Π του 
οικείου τμήματος ή άλλων τμημάτων του ίδιου ή άλλου 
ΑΕΙ. Επίσης, ομότιμοι καθηγητές, επισκέπτες καθηγητές, 
εντεταλμένοι επίκουροι καθηγητές ή ειδικοί επιστήμονες. 
Ερευνητές αναγνωρισμένων ερευνητικών Ιδρυμάτων της 
ημεδαπής ή της αλλοδαπής που πληρούν τις προϋποθέ¬ 
σεις των διατάξεων της παραγρ. 3α του αρθρ. 12 του ν. 
2083/1992. 

Αρθρο 9 

Υλικοτεχνική Υποδομή 

Από την υπάρχουσα υλικοτεχνική υποδομή θα χρησι¬ 
μοποιηθούν: α) Η αίθουσα μεταπτυχιακών του Π.Τ.Π.Ε.. 
β) Οι αίθουσες Καλλιτεχνικής Αγωγής, Μουσικής και 
Ρυθμικής Αγωγής, γ) Η Βιβλιοθήκη του Πανεπιστημίου, 
δ) Τα θεσμοθετημένα Εργαστήρια του Τμήματος και η 
Αίθουσα Νέων Τεχνολογιών του Π.Τ.Π.Ε.. ε) Η Γραμμα¬ 
τεία του Τμήματος. 

Άρθρο 10 

Διάρκεια Λειτουργίας του Π.Μ.Σ. 

Το Π.Μ.Σ. θα λειτουργήσει μέχρι το ακαδημαϊκό έτος 
2011-2012. Μετά τη λήξη της περιόδου αυτής θα επανεξετα- 
σθεί η σκοπιμότητα της συνέχισης του Προγράμματος. 


Αρθρο 11 

Κόστος Λειτουργίας 


1. Το ετήσιο κόστος λειτουργίας του Προγράμματος 
Μεταπτυχιακών Σπουδών υπολογίζεται σε εικοσιτρείς 
χιλιάδες (23.000) ευρώ και αναλύεται ως εξής: 



Ανάλυση δαπανών 


α) 

Επίπλωση, ηλεκτρονικός εξοπλισμός 
και λειτουργικά έξοδα 

15.000 

β) 

Αναλώσιμα 

3.150 

Υ) 

Γ ενικές Δαπάνες 

4.850 


Σύνολο 

23.000 


2. Πηγή χρηματοδότησης θα είναι ο τακτικός προϋ¬ 
πολογισμός του Πανεπιστημίου Κρήτης. 

Άρθρο 12 

Μεταβατικές Διατάξεις 

Για τους φοιτητές που εισήχθησαν στο πρόγραμμα 
πριν το ακαδημαϊκό έτος 2006-2007 έχουν εφαρμογή 
οι διατάξεις της Υπουργικής Απόφασης Β7/255/19.7.2000 
(Φ.Ε.Κ. 999/9.8.2000 τ. Β') για όλες τις διαδικασίες. 

Όλα τα θέματα που δεν προβλέπονται στην παρού¬ 
σα απόφαση θα ρυθμίζονται από τα αρμόδια όργανα 
σύμφωνα με την ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Οκτωβρίου 2006 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 

